Úradný vestník L 059 , 28/02/1997 S. 0050 - 0052



Rozhodnutie Komisie z 10 februára 1997, týkajúce sa informácií, ktoré sa musia zapísať do počítačového súboru zásielok zvierat alebo živočíšnych produktov z tretích krajín, ktoré sa vracajú (Text s významom pre EHP) (97/152/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na rozhodnutie Rady 92/438/EHSz 13. júla 1992 o automatizácii veterinárnych dovozných postupov (projekt Shift), ktorým sa menia a dopĺňajú smernice 90/675/EHS, 91/496/EHS, 91/628/EHS a rozhodnutie 90/424/EHS a ruší rozhodnutie 88/192/EHS [1], naposledy zmenené a doplnené aktom o pristúpení Rakúska, Fínska a Švédska, a najmä jeho článok 12, keďže sa musí vybudovať informačný systém pre zásielky zvierat vracané veterinárnymi úradníkmi na hraničných inšpekčných staniciach; keďže každý dotknutý orgán musí mať priamy prístup do počítačového súboru zásielok zvierat alebo produktov, ktoré sa vracajú. keďže informácie, ktoré sa majú zapísať do súboru musia byť uvedené tak, aby bolo možné presne identifikovať vrátené zásielky a dôvody vrátenia; keďže opatrenia uvedené v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 Informácie, ktoré sa musia zapísať do počítačového súboru zásielok zvierat alebo živočíšnych produktov z tretích krajín, ktoré sa vracajú, sú uvedené v prílohe. Článok 2 Toto rozhodnutie je adresované členským štátom. V Bruseli 10. februára 1997 Za Komisiu Franz Fischler člen Komisie [1] Ú. v. ES L 243, 25.8.1992, s. 27. -------------------------------------------------- PRÍLOHA INFORMÁCIE, KTORÉ SA MUSIA ZAPÍSAŤ DO POČÍTAČOVÉHO SÚBORU ZÁSIELOK ZVIERAT ALEBO ŽIVOČÍŠNYCH PRODUKTOV Z TRETÍCH KRAJÍN, KTORÉ SA VRACAJÚ 1. Hraničná inšpekčná stanica a) Názov a kód inšpekčnej stanice (Animo) b) Meno zodpovedného veterinárneho lekára. 2. Zásielka a) Druh a kód tovarov (Animo) b) Počet/množstvo/jednotky c) Certifikát o zdravotnom stave: i) poradové číslo, ii) dátum, iii) meno a služba veterinárneho lekára podpisujúceho certifikát, iv) služba pôvodu veterinárneho lekára, v) krajina pôvodu d) Poradové číslo "prílohy B" 3. Obchodníci a) Názov a adresa chovu a/alebo prevádzkárne pôvodu (ak je to vhodné, tak číslo povolenia) b) Meno a adresa vývozcu c) Meno a adresa dovozcu 4. Premiestňovania zásielky a) Tretia krajina pôvodu: b) Tretia krajina odoslania c) Región pôvodu (ak je to vhodné) d) Členský štát určenia/krajina určenia e) Príjemca a adresa určenia (ak je to vhodné, tak číslo povolenia) f) Dopravný prostriedok: i)letecky: | číslo letu: | ii)cesta a železnica: | –registračné číslo vozidla | –číslo vagónu | iii)more | –názov lode | iv)číslo kontajneru (ak je uplatniteľné) | 5. Vrátenie a) Dátum a čas (ak je to možné) vrátenia b) Miesto výstupu (ak sa líši od hraničnej inšpekčnej stanice vstupu) c) Miesto určenia (ak je možné) d) Dopravný prostriedok: i)letecky: | číslo letu: | ii)cesta a železnica: | –registračné číslo vozidla | –číslo vagónu | iii)more | –názov lode | iv)číslo kontajneru | | 6. Dôvod vrátenia a) Kontroly dokladov: i) mimo rámca kompetencie inšpekčnej stanice, ii) nepredloženie certifikátu/licencie, iii) neplatný certifikát/licencia - skôr kópia ako originál, - iné formálne chyby, iv) chyby v dokumentácii, - tretia krajina, - región, - prevádzkáreň, - dodatočné záruky, - ochranná doložka b) Identifikačné kontroly. i) rozpor medzi certifikátom/licenciou a tovarmi. ii) nepredloženie povinnej známky alebo značky. iii) negatívne výsledky vizuálnej prehliadky, - tovar, - dopravné prostriedky, - pohodlie zvierat c) Tovary nie sú v súlade s predpismi, Fyzické kontroly - vyšetrenie veterinárnym lekárom, - laboratórne testy, - pohodlie zvierat 7. Poznámky --------------------------------------------------